Pempoull

Pempoull (distaget: ) a zo ur gumun eus departamant Aodoù-an-Arvor, e Bro-Oueloù e Breizh. Ur porzh bihan eo met bras eo bet e bouez e penn kentañ an  pa'z ae listri da vorueta da vro Island. Pennlec’h Kanton Pempoull eo.
 Douaroniezh 
Stêrioù
 War lez dehoù aber an Trev emañ Pempoull, eus tu Plounez.
 Dont da Bempoull 
Un hent-houarn zo etre Pempoull ha Gwengamp.
Eus Sant-Brieg ez eer da Bempoull: 
pe dre hent an aod, dre Vinig, Staol ha Plouha, 
pe dre hent Lannon, bet ledanaet diwar-goust ar maezioù, ar c'hleuzioù, hag ar gwez, daoust ma talc'her d'ober freuz c'hoazh e 2010 e-kichen Plehedel(Resisaat).
Eus Gwengamp ez eer da Bempoull:
pe dre Bloueg hag ar Roc'h-Derrien, 
pe dre Sant-Kleve, Kemper-Gwezhenneg ha Plourivoù.
 Ardamezioù 
60pxEn glazur e lestr en argant gwisket ha sparraouezet en argant.
Hervez Régis de Saint-Jouan ha Froger ha Pressensé ez eo en aour emañ al lestr war gwagennoù en argant.

 Anv 
Dont a ra anv ar gumun eus gerioù "penn" ha "poull" ("penn ar poull")infobretagne.com, «  [archive] ».. 

 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936.
Ya d'ar brezhoneg
 D’an 29 a viz Gwengolo 2008 e oa bet votet ar garta Ya d'ar brezhoneg gant kuzul-kêr ar gumun.
Deskadurezh
 Klasoù divyezhek a zo eno abaoe 1984. 
 Ur skol Diwan zo ivez.
 E distro-skol 2024 e oa enskrivet er skol Diwan hag er c'hlasoù divyezhek 48 skoliad (13 % eus skolidi ar gumun evit a sell ouzh ar c'hentañ derez)Kelenn.
 Istor 

 Brezel-bed kentañ  
 Mervel a reas 72 gwaz abalamour d'ar brezel hervez monumant ar re varv, da lavaret eo 2,51 % ag ar boblañs hervez an niveradeg bet graet e 1911 Monumant ar re varv - Memorial Genweb.
 Eil Brezel-bed 
 D'ar 14 a viz Gouere 1940 e kouezhas ur c'harr-nij Ju 88 A eus an aerlu alaman (Luftwaffe) e Pempoull ; e nijour a voe lazhet ha douaret e PlouzenielPertes Luftwaffe.
 Dieubet e voe Pempoull d'ar 17 a viz Eost 1944 e-tro 9 eur beure gant ar 15th Cavalry Regiment eus an Task Force A eus lu ar Stadoù-UnanetÉric Rondel, Les Américains en Bretagne, Éditions Astoure, 2008, pajenn 210.
 Mervel a reas 33 den ag ar gumun abalamour d'ar brezelMonumant ar re varv - Memorial Genweb.
 Monumantoù ha traoù heverk 
 Monumant ar re varv er vered, luc’hskeudenn ha kartennoù-postMemorial Genweb.
 Emdroadur ar boblañs abaoe 1962 

 Krennlavar 
Etre Pempoull ha Lokemo
Emañ gwele an Anko(ù).
 Brud Pempoull 
Brudet eo kêr Pempoull dre ar bed a-bezh, ha dont a ra he brud:
eus ar morueta e penn kentañ an , ha levr ar skrivagner gall Pierre Loti, Pêcheur d'Islande ; eno e voe filmet Pêcheur d'Islande (film), 1916 gant ar filmaozour gall Henri Pouctal,
eus kanaouenn Théodore Botrel, La Paimpolaise, bet drevezet gant ar sizhunieg gall Le Canard enchaîné diwar-benn taolioù an FLB,
eus Gouel Kan ar Vartoloded a vez eno bep daou vloaz e-pad an hañv hag a sach touristed eus Europa ha bagoù eus ar bed.
Sevenadur
Sinema
 etre ar 4 a viz C'hwevrer hag an 23 a viz Meurzh 1985 e vo troet ar film Le Voyage à Paimpol gant ar filmaozer stadunanat John Berry e Pempoull.
Sonerezh
 c'hoarigan Le Pays gant Guy Ropartz ha Charles Le Goffic
 Gouel Kan ar Vartoloded
 Melestradurezh 
Gevelliñ
 Bro Kêr Abaoe border|25px Bro-Saoz Romsey 1959 border|25px Stadoù-Unanet Vermillion 1992 border|25px Island Grundarfjörður 2004
 Tud 
 Tud bet ganet eno 
 Gwilherm Berthou (Kerverzhioù e anv-pluenn), skrivagner brezhonek, d'an 10 a viz Mae 1908.
 Nathalie Even, marc'hhouarnerez vreizhat, bet ganet d'ar 7 a viz Meurzh 1970 e Pempoull.
 Levrlennadur 
 Régis de Saint-Jouan : Dictionnaire des communes. Département des Côtes d'Armor. Eléments d'histoire et d'archéologie. Conseil Général. 1990.
 Pennadoù kar 
 Keriti-Pempoull, 
 Plounez.
 Liammoù diavaez 

 Pempoull war lec'hienn ar gumuniezh-kumunioù
 Pempoull war lec'hienn Geobreizh
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Bro Sant-Brieg
Rummad:Kumunioù Bro-Oueloù
Rummad:Pempoull
Rummad:Ar Brezoneg er Skol
Rummad:Nijerezioù alaman aet d'ar strad e Breizh e-pad an Eil brezel-bed
Rummad:Porzhioù Breizh